Hierdie studie is gegrond in die teorie oor tyd en plek en dit beskou die bouomgewing deur die lens van verlede, hede en geprojekteerde toekomstige evolusie. In die wyer onderwerp van tyd en plek word verskeie temas van dualistiese studie ondersoek. Met toepassing op die 21ste eeu, word die koppelvlak tussen die mens, tegnologie en argitektuur ondersoek, deur 'n studie oor hoe argitektuur kan ingryp in the proses van onophoudelike modernisering en die voordele of nadele wat dit inhou vir die mens. Daarbenewens word die verhouding tussen ou en nuwe geboue bestudeer en 'n bemiddelinde argitektoniese benadering word voorgestel. Verder word die dubelle benadring van vastheid en verandering in argitektoniese elemente ondersoek. Aan die omvang van 'n vierde industri?le revolusie, waar die fisiese en die kuber w?relde voortdurend verweef word, word 'n herondersoek van leermodelle en die huidige wisselvallige situasie van ho?r onderwys in Suid-Afrika gedoen, in afwagting van wat tegnologiese vooruitgang voortdurend bied vir die mens en die beboude omgewing. Die terrein van die Staatsdrukkery verpersoonlik 'n omvattende kruising tussen tyd, verandering en argitektuur met 'n ryk geskiedenis van ontwikkeling wat strek oor meer as 120 jaar. Die blok vertel die verhaal van funksie, produksie en die verspreiding van kennis, en hierdie nie-tasbare erfenis is herdenk deur die voorgestelde program van 'n T.A.L. (Tegnologie Aangedrewe-Leer) Sentrum wat fisiese en virtuele leeromgewings saamsmelt en waar kennis versprei word in 'n alomteenwoordige wyse